B4-0966, 0977, 0999, 1005 og 1038/95

Beslutning om virksomhedsflytning og tabet af arbejdspladser i Den Europaeiske Union, naermere bestemt lukningen af Lee Europe i Ieper

Europa-Parlamentet,

- der henviser til Faellesskabspagten om Arbejdstagernes Grundlaeggende Arbejdsmarkedsmaessige og Sociale Rettigheder fra 1989 og det tilhoerende handlingsprogram,

- der henviser til Kommissionens meddelelse om det andet sociale handlingsprogram paa mellemlang sigt (1995-1997) (KOM(95)0134),

- der henviser til artikel 2 og artikel 118 i EU-traktaten samt til protokollen og aftalen om social- og arbejdsmarkedspolitikken, som er knyttet til EU-traktaten med henblik paa at gennemfoere Faellesskabspagten om Arbejdstagernes Grundlaeggende Arbejdsmarkedsmaessige og Sociale Rettigheder og fremme den sociale dialog,

- der henviser til sine talrige beslutninger paa det sociale omraade, hvori vilkaarlige virksomhedsflytninger baade inden for Unionen og til lande uden for Unionen tages op, ledsaget af en analyse af aarsagerne til disse flytninger og en evaluering af de oekonomiske og sociale foelger for de beroerte regioner,

- der henviser til direktiv 75/129/EOEF, aendret ved direktiv 92/56/EOEF, om tilnaermelse af medlemsstaternes lovgivninger vedroerende kollektive afskedigelser ((EFT L 48 af 22.5.1975, s. 29 og EFT L 245 af 28.8.1992, s. 3.)),

- der henviser til direktiv 94/45/EF om indfoerelse af europaeiske samarbejdsudvalg eller en procedure i faellesskabsvirksomheder og faellesskabskoncerner med henblik paa at informere og hoere arbejdstagerne ((EFT L 254 af 03.09.1994, s. 64.)),

- der henviser til erklaeringen om internationale investeringer og multinationale virksomheder fra regeringerne i OECD's medlemsstater samt til ILO's adfaerdskodeks;

A. der henviser til, at arbejdstagernes rettigheder i stadig hoejere grad er truet i Den Europaeiske Union, navnlig naar det drejer sig om den grundlaeggende ret til arbejde eller beskyttelsen af fagforeningsrettigheder,

B. der er dybt foruroliget over mange EU-virksomheders omstruktureringsplaner forbundet med afskedigelser og de mange virksomhedsflytninger, som medfoerer tab af arbejdspladser,

C. der henviser til, at det hoerer til arbejdstagernes grundlaeggende rettigheder at blive orienteret og hoert om virksomhedspolitikken paa deres arbejdsplads,

D. der henviser til det stigende antal beslutninger om flytning og lukning af afdelinger af multinationale virksomheder, hvor udbyttemaksimering paa bekostning af den lokale beskaeftigelse kan vaere et motiv, bl.a. paa grund af de store forskelle i investeringsstoette og andre former for stoette mellem regionerne og paa nationalt plan,

E. der henviser til, at mange af disse beslutninger traeffes i moderselskabet, uden at der er foert droeftelser med de paagaeldende afdelingers direktioner og samarbejdsudvalg og fagforeningerne, hvilket er i modstrid med Faellesskabspagten om de Grundlaeggende Arbejdsmarkedsmaessige og Sociale Rettigheder, protokollen om social- og arbejdsmarkedspolitikken, direktiv 94/45/EF og OECD's og ILO's adfaerdskodekser,

F. der navnlig er foruroliget over lukningen af virksomheder som f.eks. afdelingen i Ieperen af Lee Europe, et datterselskab af den amerikanske jeanskoncern med hovedsaede i Pennsylvania, hvor 480 arbejdstagere bliver sat paa gaden fra den ene dag til den anden, og over flytningen af Lufthansa Technik til Shannon, der sker paa bekostning af 300 arbejdstagere og hvor mange millioner DM i allerede udbetalt saneringsstoette gaar tabt, og hvor incitamentet var en stoette paa 12 mio irske pund,

G. der henviser til, at lignende beslutninger truffet af en raekke forskellige industrikoncerner om at flytte produktionen til andre lande har resulteret i omfattende afskedigelser, navnlig inden for tekstil- og beklaedningssektoren, elektronik-, fodtoejs- og bilsektoren, herunder ogsaa servicesektoren,

H. der henviser til, at Lee Europe i Ieper ikke var tabsgivende, men at udbyttet i de seneste to aar androg mindst 200 mio belgiske francs, og at beslutningen om lukning blev truffet paa baggrund af eksterne oekonomiske forhold,

1. giver udtryk for sin fulde solidaritet med de 480 arbejdstagere, som er afskediget i forbindelse med virksomhedslukningen;

2. er bekymret over det meget store tab af arbejdspladser i den europaeiske tekstilindustri, hvor der i Belgien alene i de sidste tyve aar er nedlagt mindst 50.000 arbejdspladser;

3. finder det uacceptabelt, at en multinational virksomhed uden videre kan saette 480 arbejdstagere paa gaden uden forudgaaende hoering;

4. gentager sit oenske om, at der optages sociale klausuler i de interna- tionale aftaler og aftalerne inden for Verdenshandelsorganisationen (WTO);

5. paapeger, af Lee's beslutning er i strid med ILO's og OECD's internatio- nale adfaerdskodekser;

6. opfordrer Kommissionen til omsider at imoedekomme Parlamentets anmodning i dets beslutninger af 27. oktober 1994 ((EFT C 323 af 21.11.1994, s. 162.)) om beskaeftigelse og sociale rettigheder i Den Europaeiske Union om at forelaegge en oversigt over alle virksomhedsflytninger siden 1. januar 1993, ledsaget af en analyse af begrundelserne for flytningerne og en evaluering af de oekonomiske og sociale foelger for de beroerte regioner;

7. opfordrer virksomhederne til at informere deres arbejdstagere, foer der indledes omstruktureringer;

8. anmoder Kommissionen og medlemsstaterne om indtraengende at henstille til faellesskabsvirksomheder, at de ikke traeffer beslutninger, som har skadelige foelger for beskaeftigelsen, og hvorom arbejdstagerne ikke paa forhaand er informeret og hoert, og som ikke er ledsaget af en trovaerdig omskolingsplan i overensstemmelse med bestemmelserne i ovennaevnte direktiv 94/45/EF;

9. anmoder Kommissionen om at drage omsorg for, at virksomheder, som ikke opfylder de i punkt 8 naevnte forpligtelser eller misbruger investeringsstoette, udelukkes fra at modtage stoette under EU-program- mer;

10. opfordrer Kommissionen til at informere fagforeningerne og bedriftsraadene om den stoette, virksomhederne modtager fra strukturfondene;

11. opfordrer Kommissionen til at skabe et institutionelt grundlag for dialogen mellem arbejdsmarkedets parter om de strukturelle aendringer og foelgerne heraf for den europaeiske tekstilindustri og andre beroerte industrier samt til at forelaegge forslag til loesninger;

12. opfordrer Kommissionen til at forelaegge et direktivforslag om arbejdstagernes informations-, hoerings- og medbestemmelsesrettigheder i virksomheder med mere end 50 arbejdstagere med henblik paa at skabe en bedre garanti for arbejdstagernes rettigheder, saaledes at disse ikke som i tilfaeldet Lee Europe overraskes af en pludselig virksomhedslukning;

13. anmoder Kommissionen om at undersoege, hvilke former for stoette de naevnte virksomheder har modtaget baade paa nationalt plan og EU-plan, og ligeledes omsider at udarbejde forslag, som er rettet mod alle former for spekulation i stoetteordninger inden for Unionen;

14. opfordrer EU-myndighederne og medlemsstaternes regeringer til mere effektivt at bekaempe den sociale dumping, der udgoer et virkelig konkurrencefordrejende moment;

15. giver udtryk for sin stoette til de initiativer, der er indledt med henblik paa en boykot mod Lee Europe;

16. paalaegger sin formand at sende denne beslutning til Kommissionen, Raadet og medlemsstaternes parlamenter samt til arbejdsmarkedets parter.